**ГОДИШЕН ИЗВЕШТАЈ**

**за работата на**

**Комисијата за заштита на конкуренцијата во 2015 година**

**Март 2016**

***Годишниот извештај за работа на Комисијата за заштита на конкуренцијата во 2015 година е изготвен согласно членот 26 од Законот за заштита на конкуренцијата  („Службен весник на Република Македонија“ бр. 145/10, 136/11 и 41/2014), со кој е утврдена обврска за Комисијата за заштита на конкуренцијата, најдоцна до 31 март од наредната година, до Собранието на Република Македонија да достави Годишен извештај за работа на Комисијата за заштита на конкуренцијата за претходната година.***

***Во Годишниот извештај се содржани детални информации за извршување на надлежностите од Законот за заштита на конкуренцијата и Законот за контрола на државната помош,  како и детални информации за материјално-финансиското работење на Комисијата за заштита на конкуренцијата.***

***Во извештајот е даден преглед на активностите реализирани од страна на Комисијата за заштита на конкуренцијата во текот на 2015 година. Притоа е даден посебен осврт на активностите на Комисијата за заштита на конкуренцијата поврзани со спроведувањето на Законот за заштита на конкуренцијата (предметите по кои постапувала Комисијата за заштита на конкуренцијата во управна постапка и предметите по кои постапувала Комисијата за одлучување по прекршок при Комисијата за заштита на конкуренцијата во прекршочна постапка, изготвените анализи на пазарот и дадени мислења) и активностите поврзани со спроведувањето на Законот за контрола на државната помош (пред се одлуките донесени во постапка на оценка на компатибилноста на државната помош), како и на изготвувањето на останатата регулатива во надлежност на Комисијата за заштита на конкуренцијата. Во овој извештај се прикажани и активностите кои Комисијата за заштита на конкуренцијата ги има остварено во текот на 2015 година на меѓународен план. На крајот од извештајот е даден преглед на финансиското работење на Комисијата за заштита на конкуренцијата во 2015 година.***

СОДРЖИНА

[**П Р Е Д Г О В О Р 5**](#_Toc288812891)

[**A. КОНКУРЕНЦИЈА 7**](#_Toc288812892)

[**1. Правна рамка .7**](#_Toc288812893)

[1.1 Закон за заштита на конкуренцијата .7](#_Toc288812894)

[1.2 Подзаконски акти кои произлегуваат од Законот за заштита на конкуренцијата.................................................................................................................7](#_Toc288812895)

[1.3 Упатства, насоки и брошури за примена на конкурентското законодавство 8](#_Toc288812896)

[**2. Активности на Комисијата во областа на заштитата на конкуренцијата 9**](#_Toc288812897)

[2.1 Управни и прекршочни постапки кои се водени пред Комисијата…………………………............................................................................................9](#_Toc288812898)

[2.2 Договори, одлуки и усогласено однесување помеѓу претпријатијата 10](#_Toc288812899)

[2.3 Злоупотреба на доминантна позиција 12](#_Toc288812900)

[2.4 Оцена на концентрациите на претпријатијата 1](#_Toc288812901)3

2.5.[Соработка на Комисијата со регулаторни тела и други државни oргани ................2](#_Toc288812907)0

2.6 Дадени мислења од страна на Комисијата …..............................................…………..21

3. Транспарентност 21

[**Б. ДРЖАВНА ПОМОШ .22**](#_Toc288812911)

[**4. Правна рамка ..22**](#_Toc288812912)

**4.1 Закон за контрола на државната помош.................................................................22**

**4.2 Подзаконски акти кои произлегуваат од Законот за контрола на државната помош...................................................................................................................................22**

**5. Методолошки принцип...................................................................................................23**

[5.1 Закон за контрола на државната помош ....2](#_Toc288812914)3

[**6. Активности на Комисијата ..2**](#_Toc288812916)**4**

[6.1 Донесени одлуки/решенија за доделена државна помош](#_Toc288812917) ……................................25

[6.2 Државна помош по инструменти](#_Toc288812918) 30

[6.3 Мислења од страна на Комисијата](#_Toc288812919) 31

[**7. Коментари и заклучоци**](#_Toc288812920) **31**

[**В. ИНТЕГРАЦИЈА ВО ЕУ И МЕЃУНАРОДНА СОРАБОТКА**](#_Toc288812921) **30**

[**8. Интеграција во ЕУ 3**](#_Toc288812922)**2**

[8.1 Извештај на Европската комисија за напредокот на Република Македонија во областа на антитруст и државната помош……………………………………………………………....3](#_Toc288812926)2

**8.2** Меѓуресорска соработка на планот на европска интеграција.................................33

[**9. Меѓународна соработка ..........3**](#_Toc288812927)**4**

**9.1.Билатерална и мултилатерална соработка................................................................34**

**9.2.Билатерална соработка.................................................................................................34**

**9.3.Мултилатерална соработка............................................................................................35**

[**Г. АДМИНИСТРАТИВЕН КАПАЦИТЕТ НА КОМИСИЈАТА**](#_Toc288812930) **.................35**

[**Д. ЗАКЛУЧОК...............................................................................................................**](#_Toc288812931) **..........36**

**Ѓ. ФИНАНСОВ ИЗВЕШТАЈ.....................................................................................................38**

# 

# 

**П Р Е Д Г О В О Р**

Комисијата за заштита на конкуренцијата (во понатамошниот текст: Комисијата) е основана во 2005 година како самостоен, колегијален и независен државен орган, одговорен за својата работа единствено пред Собранието на Република Македонија. Комисијата е надлежна за спроведување на Закон за заштита на конкуренцијата („Службен весник на Република Македонија“ бр. 145/10, 136/11 и 41/14) чија цел е откривање, спречување и санкционирање на различните облици на загрозување, спречување и нарушување на конкуренцијата на пазарот и Законот за контрола на државната помош („Службен весник на Република Македонија“ бр. 145/10) чија цел е надзор над секој облик на државна помош доделен во Република Македонија, во функција на обезбедување слободна конкуренција и пазарен натпревар ослободен од влијанијата на државниот интервенционизам.

Во остварувањето на своите надлежности, Комисијата води управни и прекршочни постапки, па за утврдените повреди на одредбите од Законот за заштита на конкуренцијата изрекува глоба како прекршочна санкција, согласно одредбите од Законот за прекршоците.

Во текот на 2015 година Комисијата има донесено вкупно 68 решенија во управна постапка од кои 42 решенија се однесуваат за контрола на концентрации, 1 се однесува на злоупотреба на доминантна позиција и 25 решенија се однесуваат за контрола на државна помош. Од вкупно 42 решенија за концентрации во 41 решение е утврдено дека концентрацијата е во согласност со одредбите на Законот за заштита на конкуренцијата додека во едно решение Комисијата, на барање на странка поништи претходно донесено решение за одобрување на концентрација. Што се однесува до решенијата за контрола на државната помош, кај 17 решенија се утврдува дека мерките содржани во известувањата доставени до Комисијата од страна на давателите на државна помош претставуваат државна помош во смисла на Законот за контрола на државната помош („Службен весник на Република Македонија“ бр. 145/10), додека кај другите 8 решенија Комисијата утврди дека мерките содржани во известувањето претставуваат помош од мало значење (de minimis помош) односно доделена помош која не надминува по корисник 200.000 евра за период од три години. Дополнително, Комисијата има дадено 5 мислења согласно Законот за заштита на конкуренцијата и 27 мислења согласно Законот за контрола на државната помош.

Во текот на 2015 година, Комисијата за одлучување по прекршок при Комисијата, донесе вкупно 5 решенија во прекршочна постапка и изрече вкупна глоба од 46.583.700,00 денари. Притоа, Комисијата за одлучување по прекршок во 3 решенија утврди постоење на забранет договор (картели кај јавни набавки кај лекови и забранета одлука на здружение на претпријатија) и изрече вкупна глоба во износ од 45.853.400,00 денари, во 2 решенија утврди постоење на злоупотреба на доминантна позиција на јавните комунални претпријатија и изрече вкупна глоба во износ од 730.300,00 денари. Вкупниот износ на глобата изречена во 2014 година е 233.530.047,00 денари.

Комисијата, имајќи ги предвид расположивите кадровски и финансиски ресурси е задоволна од остварениот обем на активности и постигнатите резултати на полето на заштитата на конкуренцијата и контролата на државната помош во Република Македонија во текот на 2015 година. Изготвувањето на овој годишен извештај, освен што претставува законска обврска согласно Законот за заштита на конкуренцијата, претставува и корисен начин за обезбедување на транспарентност во работењето на Комисијата, како и за обзнанување на работата на Комисијата пред стручната и бизнис јавноста во Република Македонија. Имено, овој Извештај има за цел одлуките и прописите донесени од страна на Комисијата во текот на 2015 година да бидат систематизирани на едно место иако истите се објавуваат во Службен весник на Република Македонија и на веб страната на Комисијата.

Скопје, 29 Март 2016 година

**КОМИСИЈА ЗА ЗАШТИТА НА КОНКУРЕНЦИЈАТА**

**Благој Чурлинов - Претседател**

**Чедомир Краљевски – Член[[1]](#footnote-2)**

**Насер Жарку – Член**

**Снежана Костадиноска – Милошеска - Член**

**Ана Виткова - Член[[2]](#footnote-3)**

# 

# КОНКУРЕНЦИЈА

# Правна рамка

Законската рамка во заштитата на конкуренцијата ја сочинува Законот за заштита на конкуренцијата и подзаконските акти донесени врз основа на Законот за заштита на конкуренцијата.

* 1. **Закон за заштита на конкуренцијата**

Законот за заштита на конкуренцијата (,,Службен весник на Република Македонија“ бр. 04/05, 70/06 и 22/07), беше во сила до 13.11.2010 година. На 13.11.2010 година влезе во сила новиот **Закон за заштита на конкуренцијата** (,,Службен весник на Република Македонија“, бр. 145/10), кој е целосно усогласен со европското право за заштита на конкуренција односно членовите 101, 102, 106 и 107 од Договорот за функционирање на ЕУ и ЕУ актите: 32003R0001, 32004R0773, 32004R0139, 31997Y1209(01), 52001XC1222(03), 52006XC1208(04) и 52006XC0901(01). На 10 октомври 2011 влезе во сила **Законот за изменување и дополнување на Законот за заштита на конкуренцијата** („Службен весник на Република Македонија“ бр.136/11) со кој се изврши понатамошно усогласување на Законот за заштита на конкуренцијата („Службен весник на Република Македонија“ бр.145/10) со Законот за општата управна постапка („Службен весник на Република Македонија“ бр.38/05, 110/08 и 51/11), односно се изврши допрецизирање и уредување на одредби за воведување на постапка за ефектуирање на принципот „молчењето значи одобрување“. На 04.03.2014 година влезе во сила **Законот за изменување и дополнување на Законот за заштита на конкуренцијата** („Службен весник на Република Македонија“ бр.41/14), со кој се изврши допрецизирање на постапката за избор на претседател и членови на Комисијата за заштита на конкуренцијата и на условите кои претседателот и членовите на Комисијата за заштита на конкуренцијата треба да ги исполнуваат.

## Подзаконски акти кои произлегуваат од Законот за заштита на конкуренцијата (во понатамошниот текст: ЗЗК)

На предлог на Комисијата за заштита на конкуренцијата, Владата на Република Македонија на 23.03.2012 година донесе 9 (девет) уредби кои произлегуваат од ЗЗК:

1. Уредба за поблиските услови за договори од мало значење (,,Службен весник на Република Македонија“ бр. 44/12). Со оваа уредба е транспонирана ЕУ мерката 52001XC1222(03);
2. Уредба за формата и содржината на известувањето за концентрација и потребната документација која се поднесува заедно со известувањето (,,Службен весник на Република Македонија“ бр. 44/12). Со оваа уредба е транспонирана ЕУ регулативата 32004R0802;
3. Уредба за групно изземање на одредени видови договори за осигурување (,,Службен весник на Република Македонија“ бр. 44/12). Со оваа уредба е транспонирана ЕУ регулативата 32010R0267;
4. Уредба за поблиските услови за групно изземање на одредени видови на хоризонтални договори за специјализација (,,Службен весник на Република Македонија“ бр. 44/12). Со оваа уредба е транспонирана ЕУ регулативата 32010R1218;
5. Уредба за поблиските услови за групно изземање на одредени видови на договори за трансфер на технологија, за лиценца или за know - how (,,Службен весник на Република Македонија“ бр. 44/12). Со оваа уредба е транспонирана ЕУ регулативата 32004R0772;
6. Уредба за групно изземање на одредени видови вертикални договори (,,Службен весник на Република Македонија“, бр. 42/12). Со оваа уредба е транспонирана ЕУ регулативата 32010R0330;
7. Уредба за групно изземање на одредени видови договори за дистрибуција и сервисирање на моторни возила (,,Службен весник на Република Македонија“ бр. 41/12). Со оваа уредба е транспонирана ЕУ регулативата 32010R0461;
8. Уредба за поблиските услови за групно изземање на одредени видови договори за истражување и развој (,,Службен весник на Република Македонија“, бр. 41/12). Со оваа уредба е транспонирана ЕУ регулативата 32010R1217 и
9. Уредба за поблиските услови за ослободување или намалување на глобата и постапката под која Комисијата за одлучување по прекршок одлучува за ослободување или намалување на глобата (,,Службен весник на Република Македонија“, бр. 41/12). Со оваа уредба е транспонирана ЕУ мерката 52006XC1208(04).

Со овие уредби се постигнa повисок степен на усогласеност на националното законодавство со ЕУ *acquis.*

**1.3. Упатства, насоки и брошури за примена на конкурентското законодавство**

Во 2015 година, Комисијата ги изготви и ги донесе следните насоки:

* **Насоки за начинот на поднесување и пополнување на известување за концентрација (о**вие насоки се изработени врз основа на: [Commission Regulation (EC) No 802/2004](http://eur-lex.europa.eu/legal-content/EN/TXT/?uri=OJ:L:2004:133:TOC) of 21 April 2004 implementing Council Regulation (EC) No 139/2004 on the control of concentrations between undertakings);
* **Насоки за можни измени и преземање на обврски во однос на пријавените концентрации прифатливи за Комисијата за заштита на конкуренцијата согласно Законот за заштита на конкуренцијата** (овие Насоки се усогласени со: Commission Notice on remedies acceptable under the Council Regulation (EC) No 139/2004 and under Commission Regulation (EC) No 802/2004 Official Journal C 267, 22.10.2008, p. 1-27);
* **Насоки за оценка на вертикални и конгломератни концентрации (овие Насоки се усогласено со:** Guidelines on the assessment of nonhorizontal mergers under the Council Regulation on the control of concentrations between undertakings Official Journal C 265 of 18/10/2008);
* **Насоки за оценка на хоризонталните концентрации за целите на Законот за заштита на конкуренцијата (овие Насоки се усогласени со:** Guidelines on the assessment of horizontal mergers under the Council Regulation on the control of concentrations between undertakings Official Journal C 31, 05.02.2004, p. 5-18);
* **Насоки за примена на член 7 од Законот за заштита на конкуренцијата за хоризонтални договори за соработка (**овие насоки се усогласени со Guidelines on the applicability of Article 101 of the Treaty on the Functioning of the European Union to horizontal cooperation agreements, OJ C 11, 14.01.2011, p. 1-72) **и**
* **Насоки за вертикални ограничувања** (овие насоки се усогласени со: Commission notice - [Guidelines on Vertical Restraints](http://eur-lex.europa.eu/LexUriServ/LexUriServ.do?uri=CELEX:52010SC0411:EN:NOT), Official Journal C 130, 19.05.2010, p. 1)**.**

**2. Активности на Комисијата во 2015 година во областа на заштитата на конкуренцијата**

Основни активности кои Комисијата ги врши согласно ЗЗК се:

* водење на постапки за утврдување на постоење на прекршоци утврдени во ЗЗК;
* водење на управни постапки за оценка на концентрации;
* анализа на состојбите на одредени пазари и
* давање на мислења.

## Управни и прекршочни постапки кои се водени пред Комисијата во 2015 година

ЗЗК утврдува три основни облици на дејствување на претпријатијата со кои може да се спречи, ограничи или наруши конкуренцијата на пазарот. Тоа се: забранети договори, злоупотреба на доминантна позиција и забранети концентрации. Согласно ова, делокругот на Комисијата, во потесна смисла на зборот, ги опфаќа следните основни подрачја:

* утврдување на постоење на забранети договори, одлуки и усогласено однесување помеѓу претпријатијата;
* злоупотребата на доминантната позиција од страна на претпријатија кои поседуваат доминантна позиција и
* контрола на концентрациите на претпријатијата.

Утврдување на постоење на забранети договори, одлуки и усогласено однесување помеѓу претпријатијата и постоење на злоупотребата на доминантната позиција од страна на претпријатија кои поседуваат доминантна позиција се врши во прекршочни постапки. Прекршочните постапки ги води и донесува решенија Комисијата за одлучување по прекршок при Комисијата за заштита на конкуренцијата (во понатамошниот текст: КОП) составена од претседателот и двајца членови на Комисијата за заштита на конкуренцијата кои се професионално ангажирани во работењето на Комисијата за заштита на конкуренцијата.

Контрола на концентрациите на претпријатијата се врши во управни постапки кои ги води и за кои донесува решение Комисијата.

### 2.2 Договори, одлуки и усогласено однесување меѓу претпријатијата

Согласно ЗЗК, забранети се сите договори склучени помеѓу претпријатија, сите одлуки на здруженија на претпријатија, како и секое усогласено однесување кои произведуваат дејство на територијата на Република Македонија, а чија цел или последица е спречување, ограничување или нарушување на конкуренцијата. Ваквата забрана, дефинирана во член 7 став 1 од ЗЗК, особено се однесува на оние договори, одлуки односно договорени практики чија што цел, односно последица е:

* директно или индиректно фиксирање на куповните или продажните цени или некои други услови на тргување;
* ограничување или контролирање на производството, пазарот, техничкиот развој или инвестициите;
* поделба на пазарот или изворите на снабдување;
* примена на различни услови за исти или слични правни работи со други трговски партнери со што овие ги ставаат во понеповолна конкурентска позиција и
* условување на склучувањето на договорите со прифаќање од другите договорни страни дополнителни обврски, што по својата природа или согласно со трговските обичаи не се во врска со предметот на договорот.

Од друга страна, договорите, одлуките, односно договорените практики кои што имаат за цел, односно последица спречување, ограничување или нарушување на конкуренцијата, согласно член 7 став (3) од ЗЗК, можат да бидат изземени од примената на член 7 став (1) од ЗЗК, доколку придонесуваат за унапредување на производството или дистрибуцијата на добрата или услугите или за промовирање на техничкиот или економскиот развој, под услов од тоа да имаат сразмерна корист и потрошувачите, со нив да не им се наметнуваат на засегнатите претпријатија ограничувања кои не се неопходни за постигнување на ваквите цели и доколку со ваквите договори, одлуки односно договорени практики не се елиминира во значителен обем конкуренцијата за производите или услугите кои се во прашање.

Покрај ваквите индивидуални изземања, македонскиот систем на заштита на конкуренцијата познава и т.н. групни изземања на точно определени категории на договори и тоа:

* вертикални договори;
* хоризонтални договори за истражување и развој
* хоризонтални договори за специјализација;
* договори за трансфер на технологија, за лиценца или за know-how;
* договори за дистрибуција или сервисирање на моторни возила и
* договори за осигурување.

Групното изземање на овие категории на договори се врши врз основа на соодветни уредби донесени од Владата на Република Македонија во 2012 година (види точка 1.2).

**Во 2015 година, КОП донесе 3 решенија во прекршочна постапка во кои утврди постоење на забранет договор и тоа:**

1. **Решение ПП бр. 09-6/7 од 14.12.2015 година,** со кое КОП утврди дека Алкалоид Конс увоз-извоз ДООЕЛ, Скопје и Акционерско Друштво за производство на лекови, медицинска опрема и материјал, промет и услуги „Д-р Пановски“,Скопје, во периодот од 21.06.2011 до 05.12.2012 при учество на 4 јавни набавки (тендери) за набавка на лекот со генеричко име Etoposide, кој го набавувале 3 клиники во Скопје и Клиничката болница во Битола, учествувале во забрането усогласено однесување со кое се нарушува конкуренцијата, за што КОП на Алкалоид Конс увоз-извоз ДООЕЛ Скопје му изрече глоба во износ од 168.900,oo и на Акционерско Друштво за производство на лекови, медицинска опрема и материјал, промет и услуги „Д-р Пановски“ Скопје му изрече глоба во износ од 87.900,oo денари.
2. **Решение ПП бр. 09-13/6 од 14.12.2015 година** со кое КОП утврди дека Алкалоид Конс увоз-извоз ДООЕЛ, Скопје и Акционерско Друштво за производство на лекови, медицинска опрема и материјал, промет и услуги „Д-р Пановски“, Скопје, усогласено се однесувале при доставување на понуди за лекот Docatexel кој го набавувала 1 клиника во Скопје и Клиничката болница во Битола по пат на јавна набавка (тендер) и тоа: во периодот од 18.02.2008 година до 20.07.2009 година, за што на сторителот Алкалоид Конс увоз-извоз ДООЕЛ Скопје, КОП му изрече глоба во износ од 14.954.600,00 денари, додека на сторителот Акционерско Друштво за производство на лекови, медицинска опрема и материјал, промет и услуги „Д-р Пановски“ Скопје му изрече глоба во износ од 6.827.900,00 денари, и во периодот од 17.06.2010 година до 10.05.2012 година за што КОП на сторителот Алкалоид Конс увоз-извоз ДООЕЛ Скопје му изрече глоба во износ од 11.984.900,00 денари додека на сторителот Акционерско Друштво за производство на лекови, медицинска опрема и материјал, промет и услуги „Д-р Пановски“ Скопје му изрече глоба во износ од 11.705.200,00 денари.
3. **Решение ПП бр. 09-3/16 од 16.12.2015 година,** со кое КОП утврди дека Стоматолошката комора на Македонија во периодот од 03.06.2006 година до 04.04.2015 година донела одлуки со кои директно ги фиксирала продажните цени на пазарот на услуги и изработки во стоматолошките здравствени установи во Република Македонија кои пациентите ги плаќаат со лични средства во целост, со цел нарушување на конкуренцијата, за што КОП на Стоматолошката комора на Македонија и изрече глоба во износ од 124.000,оо денари.

### 2.3 Злоупотреба на доминантна позиција

Согласно ЗЗК забранета е секоја злоупотреба на доминантна позиција од едно или повеќе претпријатија на релевантниот пазар или негов суштински дел. Во ЗЗК се дадени 6 особени случаи кои претставуваат злоупотреба на доминантната позиција:

* директно или индиректно наметнување на нефер куповни или продажни цени или други нефер услови на тргување;
* ограничување на производството, пазарите или техничкиот развој на штета на потрошувачите;
* примена на различни услови за исти или слични правни работи со други трговски партнери, со што се ставаат во понеповолна конкурентска позиција;
* условување на склучување договори со прифаќање од другите договорни страни дополнителни обврски, што по својата природа или согласно со трговските обичаи, не се во врска со предметот на договорот;
* одбивање да се тргува или поттикнување и барање од други претпријатија или здруженија на претпријатија да не купуваат или продаваат производи или услуги на некое определено претпријатие, со намера на нечесен начин да му нанесат штета на тоа претпријатие и
* одбивање да му се овозможи пристап во сопствената мрежа или други инфраструктурни објекти на друго претпријатие за соодветен надомест, под услов без ваквото истовремено користење, другото претпријатие, заради правни или фактички причини да биде оневозможено да дејствува како конкурент на доминантното претпријатие.

**Во 2015 година, КОП донесе 2 решенија во прекршочна постапка и 1 решение во управна постапка во кои утврди постоење на злоупотреба на доминантна позиција и тоа:**

1. **Решение ПП бр. 09-23/4 од 25.11.2015 година** со кое КОП во прекршочна постапка, по барање на „Мирен Сон“ Охрид утврди дека Јавно претпријатие за комунална дејност ОХРИДСКИ КОМУНАЛЕЦ Охрид сторил злоупотреба на доминатната позиција преку директно наметнување на нефер услови на тргување, на начин што во периодот од 25.05.2010 година до 04.01.2011 година при склучување на договор за пристап и користење на инфраструктурата на Градските гробишта во Охрид со кои управува, ЈКП Охридски комуналец Охрид неоправдано им наметнува на операторите на погребални услуги плаќање на дополнителен износ од 10.000,00 ден. месечно на име одржување на хигиена и јавна чистота на целокупната инфраструктура која операторот на погребални услуги ја користи при извршувањето на погреб. За сторениот прекршок КОП му изрече глоба на ЈПКД ОХРИДСКИ КОМУНАЛЕЦ Охрид во износ од 120.000,оо денари.
2. **Решение ПП бр. 09-10/1 од 23.01.2015 година**, со кое КОП во прекршочна постапка утврди дека ЈПКД Струмица, Струмица по 3 основи ја злоупотребил својата доминантна позиција на пазарот на одржување на гробови и гробишта на територијата на општина Струмица и тоа: во периодот од 17.07.2006 до 10.12.2008 година на начин што на правните и физичките лица кои вршат изградба на надгробни споменици во гробиштата со кои тоа стопанисува им наплатувал неоправдано висок надомест од 4.500,00 денари (со ДДВ) на име надомест за режиски трошоци за изградба на надгробен споменик; во периодот од 27.05.2006 година до 10.12.2008 година на начин што наплатувал надомест за солидарен погреб и погребална опрема, а не ги обештетувал односно не рефундирал средствата од солидарниот погреб на корисниците на солидарен погреб при купување на погребална опрема од други претпријатија; во периодот од 27.05.2006 година до 10.12.2008 година на начин што го врзувал користењето на солидарниот погреб и погребална опрема со плаќање на сметките за комунални услуги. По сите 3 основи КОП му изрече глоба на ЈПКД Струмица, Струмица во вкупен износ од 610.300,00 денари.
3. **Решение 08-181/4 од 05.10.2015 година,** со кое Комисијата во управна постапка по барање на Каменорезачка работилница ГРАНИТ-ПРОМ- Битола утврди дека Јавното претпријатие Комуналец Битола, ја злоупотребило доминантната позиција на пазарот на изградба, реконструкција, управување и одржување гробишта на територијата на општина Битола, на начин што во периодот од 01.03.2007 година до 12.06.2009 година на правните и физички лица монтери на надгробни споменици им наплатувал неоправдано висок надомест во износ од 3.000,оо денари на име цена за издавање на дозвола за влез во градските гробишта за изработка на надгробен споменик.

### 2.4. Оцена на концентрациите на претпријатијата

Глава трета од ЗЗК се однесува на контрола на концентрациите.

Согласно ЗЗК учесниците во концентрацијата (во натамошниот текст: учесници) се должни да ја известат Комисијата доколку настанува промена во контролата на долгорочни основи и доколку:

1. Заедничкиот вкупен годишен приход на сите претпријатија учесници остварен со продажба на стоки и/или услуги на светскиот пазар, го надминува износот од 10 милиони евра во денарска против вредност по курсот на денот на составување на годишната пресметка, остварен во деловната година што и претходи на концентрацијата при што најмалку еден учесник мора да биде регистриран во Република Македонија или
2. заедничкиот вкупен годишен приход на сите претпријатија учесници, остварен со продажба на стоки и/или услуги во Република Македонија, го надминува износот од 2,5 милиони евра во денарска противвредност по курсот на денот на составување на годишната пресметка, остварен во текот на деловната година што и претходи на концентрацијата или
3. учеството на пазарот на еден од учесниците изнесува повеќе од 40% или вкупното учество на учесниците на пазарот изнесува повеќе од 60% во годината што и претходи на концентрацијата.

Комисијата врши оценка на пријавените концентрации и донесува решение со кое утврдува дали пријавената концентрација е во согласност или не е во согласност со ЗЗК.

Во 2015 година до Комисијата беа поднесени 42 известувања за концентрации. Во 2015 година Комисијата донесе 42 решениja.

Постапки по однос на поднесени известувања за концентрации

|  |  |
| --- | --- |
| Број на поднесени известувања | 42 |
| Донесени решенија - вкупно | 42 |
| * Безусловно одобрени концентрации (е во согласност со ЗЗК) | 40 |
| * Условно одобрени концентрации | 1 |
| * Забранети концентрации (не е во согласност со ЗЗК) | / |
| * Концентрацијата не потпаѓа под одредбите на ЗЗК | / |
| * Поништени решенија со кои претходно е одобрена концентрација | 1 |

Во 40 решенија е утврдено дека концентрацијата иако потпаѓа под одредбите од ЗЗК истата нема да има за последица значително спречување, ограничување или нарушување на ефективната конкуренција на пазарот или на негов суштински дел, особено како резултат на создавање или зајакнување на доминантната позиција на учесниците и е во согласност со одредбите на ЗЗК и тоа:

1. **Решение УП бр. 08-186 од 23.01.2015 година за концентрација помеѓу** Србија Бродбенд – Српске кабловске мреже ДОО Белград (Serbia Broadband – Srpske kablovske mreze d.o.o. Beograd), Република Србија и Друштво за развој и создавање на информациски системи ЕУ нет ДОО Белград ( Drustvo za razvoj i izgradnju informacionih sistema EUnet d.o.o. Beograd) Република Србија. Учесниците во концентрацијата се активни на пазарот за телекомуникации;
2. **Решение УП бр. 08-4 од 23.01.2015 година за концентрација помеѓу Монделез Интернатионал Инц (Mondelez International, INC.), САД и АЦОРН ХОЛДИНГС Б.В. (ACORN HOLDINGS B.V.), Амстердам, Холандија кои заеднички стекнуваат контрола во автономно организирано заедничко вложување. Учесниците во концентрацијата се активни на пазарот на кафе и чај;**
3. **Решение УП бр. 08-5 од 12.01.2015 година за концентрација помеѓу** ЕУРО ТАБАК ДОО Скопје и САПОНИА-КОМЕРЦ ДООЕЛ Скопје. Учесниците во концентрацијата се активни на пазарот на трговија на големо со хемиски производи.
4. **Решение УП бр.08-7 од 19.02.2015** **година** за концентрација помеѓу Нова Љубљанска банка (Nova Ljubljanska Banka d.d.), Љубљана, Словенија и Хотел Тара, Будва, Црна Гора. Учесниците во концентрацијата се активни на пазарот на услуги кои се обезбедуваат во луксузни хотели;
5. **Решение Уп бр.08-8 од 19.02.2015 година** за концентрација со која Анадолу Ендустри Холдинг А.С. (Anadolu Endüstri Holding A.) Истанбул, Турција, стекнува директна контрола над МХ Перакендеџилик ве Тиџарет А.Ш (MH Perakendecilik ve Ticaret A.) Истамбул, Турција, а со тоа и контрола врз Мигрос Тиџарет А.Ш. (Migros Ticaret A.), Истанбул, Турција. Учесниците во концентрацијата се активни на пазарот на малопродажба во не-специјализирани продавници, главно со храна, пијалоци и производи од тутун и изнајмување на деловен простор во трговски центри;
6. **Решение УП бр. 08-9 од 19.02.2015** **година** за концентрација помеѓу ЕЗПАДА АГ Цуг, Швајцарија и Проенерџи д.о.о. Загреб, Хрватска. Учесниците во концентрацијата се активни на пазарот на производство, трговија и снабдување со електрична енергија;
7. **Решение УП бр.08-6 од 13.03.2015 година** за концентрација со која **Адриатик БидКо Б.В. (Adriatic BidCo B.V.) Амстердам, Холандија ќе стекне контрола над Данубе Фудс Груп Б.В. (Danube Foods Group B.V.) Амстердам Зуидост, Холандија и Клатес Холдинг Б.В. (Clates Holding B.V.) Амстердам Зуидост, Холандија.** Учесниците во концентрацијата се активни на пазарот на производство на млеко и млечни производи;
8. **Решение УП бр.08-15 од 13.03.2015 година** за концентрација со која Паул Весјоханн & КО. ГмбХ III (Paul Wesjohann & Co. GmbH III) Германија ќе стекне заедничка контрола во смисла на член 12 од Законот, преку купување на акциите од секое од наведените три бугарски друштва и тоа Амета Холдинг ЕАД (Ameta Holding EAD), Разград, Бугарија, Камтчиа ЕАД (Kamtchia EAD) Шумен, Бугарија и Тарговска Компаниа ЕАД (Targovska Kompania EAD), Округ Разград, Бугарија. Учесниците во концентрацијата се активни на пазарот на продажба на свежо месо од живина (кој опфаќа свежо-незамрзнато месо од живина и замрзнато месо од живина-месо кое не дополнително обработувано);
9. **Решение УП бр.08-19 од 13.03.2015 година** за концентрација со која **Друштво за телекомуникациски инженеринг, софтвер, трговија и услуги БЛИЗУ МЕДИА ЕНД БРОУДБЕНД ДООЕЛ Скопје Скопје, стекнува контрола над Друштво за телекомуникации и софтвер – кабелски оператор КАБЛЕКАЛЛ увоз-извоз ДООЕЛ Кичево, Трговско радиодифузно друштво – оператор на кабелска мрежа НЕТ-КАБЕЛ ДООЕЛ Струмица, Трговско радиодифузно друштво КАБЕЛ-НЕТ ДОО Струмица, Трговско издавачко друштво СТУДИО АНДЕС ДООЕЛ Радовиш и Друштво за производство, трговија и услуги ИП-СИСТЕМС ДООЕЛ увоз-извоз Куманово.** Учесниците во концентрацијата се активни на следните пазари: **пазар на обезбедување на услуги на пренос на аудио-визуелни содржини до крајни корисници; пазар на обезбедување на услуги на фиксен пристап до интернет со широк опсег и пазар на обезбедување на услуги на фиксна телефонија;**
10. **Решение УП бр.08-25 од 02.04.2015 година** за концентрација со која Хебеи Ајрон и Стил Груп, Ко. Лтд. (Hebei Iron & Steel Group, Co. Ltd.), Hebei,Кина, 050000 ќе стекне контрола над Дуферко Интернешенал Трејдинг Холдинг С.А., Луксембург. Учесниците во концентрацијата се активни на пазарот на производство и трговија со челик;
11. **Решение Уп бр.08-27 од 09.04.2015 година** за концентрација помеѓу **Друштво за телекомуникациски инженеринг, софтвер, трговија и услуги БЛИЗУ МЕДИА ЕНД БРОУДБЕНД ДООЕЛ Скопје и Друштво за производство, трговија и услуги БТВ-НЕТ увоз-извоз ДОО Битола.** Учесниците во концентрацијата се активни на пазарот на **обезбедување на услуги на пренос на аудио-визуелни содржини до крајни корисници и на пазарот на услуги на фиксен пристап до интернет со широк опсег;**
12. **Решение УП. бр. 08-16 од 09.04.2015** **година** за концентрација **со која Концерн за производство и промет на кондиторски производи Бамби АД (Koncern za proizvodnju i promet konditorskih proizvoda Bambi a.d.), Пожаревац, Република Србија, стекнува контрола над производствените погони и помошни постројки за производство на гуми за џвакање под жиговите “Stars”, “Strong Gum”, “O'Freshy”, и “Forest”, вклучувајќи и пренос на наведените жигови, во Шимановци, Република Србија**. Учесниците во концентрацијата се активни на пазарот за **трговија на големо со гуми за џвакање**;
13. **Решение УП бр. 08-23 од 09.04.2015** **година** за концентрација со која **МОХАВК ФОРИН АКВИЗИШНС С.А.Р.Л. (MOHAWK FOREIGN ACQUISITIONS S.à.r.L.) Luxembourg ќе стекне контрола над АДВЕНТ КАИ ЛУКСЕМБУРГ ХОЛДИНГ С.А.Р.Л (ADVENT KAI LUXEMBOURG HOLDING S.à.r.L), Luxembourg.** Учесниците во концентрацијата се активни на пазарот за **производство и продажба на плочки**;
14. **Решение УП бр. 08-24 од 09.04.2015 година** за концентрација **со која ДС Смитх Аустриа Холдингс ГмбХ (DS Smith Austria Holdings GmbH), Виена, Австрија, стекнува директна контрола над Сулипо Зввеите Бетеилигунгсверввалтунгс ГмбХ (Sulipo Zweite Beteiligungsverwaltungs GmbH) Виена Австрија, а со тоа и индиректна контрола врз Дуропацк ГмбХ (Duropack GmbH), Виена Австрија**. Учесниците во концентрацијата се активни на пазарот за **производство и продажба на хартија и амбалажа;**
15. **Решение УП бр.08-29 од 05.05.2015 година** за концентрација **со која Телемах Друштво за пружање на услуги во областа на телекомуникации ДОО Сараево, Босна и Херцеговина ќе стекне контрола над КАБЛОВСКА ТЕЛЕВИЗИЈА „ХС“ Друштво со ограничена одгворност за услуги, промет, внатрешна и надворешна трговија, Сараево, Босна и Херцеговина, Друштво за услуги, проектирање, промет, внатрешна и надворешна трговија „ХКБ нет“ ДОО Сараево, Босна и Херцеговина, Друштво за внатрешна и надворешна трговија со електро опрема „МиХ“ Компани ДОО Сараево, Босна и Херцеговина, ВРБАСКА КАБЛОВСКА ТЕЛЕВИЗИЈА-НЕТВОРК“ ДОО Бугојно, Босна и Херцеговина и Стопанско трговско друштво ВЕЛНЕТ ДОО Мостар, Босна и Херцеговина**. Учесниците во концентрацијата се активни на пазарот за телекомуникации;
16. **Решение УП бр. 08-33 од 05.05.2015 година** за концентрација **со која Телеком Словенија, АД, Љубљана, Словенија ќе стекне контрола над Дебител телекомуникации АД, Љубљана Љубљана, Словенија**. Учесниците во концентрацијата се активни на пазарот за телекомуникации;
17. **Решение УП бр. 08-37 од 05.05.2015 година** за концентрација со која  **Друштво за градежништво и трговија Квалитет – Пром ДООЕЛ увоз-извоз, Куманово ќе стекне контрола над Фабрика за заварени цевки и профили ФЗЦ 11 Октомври АД Куманово.** Учесниците во концентрацијата се активни на пазарот на **производство на цевки шупливи (издлабени) профили и слични производи од челик**;
18. **Решение УП бр. 08-38 од 11.06.2015 година** за концентрација со која М**аѓар Телеком Нирт. (Magyar Telekom Nyrt.) Будимпешта, Унгарија стекнува контрола над МЕТ Холдинг АГ (MET Holding AG) Zug, Швајцарија**. Учесниците во концентрацијата се активни на пазарот на трговија на мало со природен гас и пазарот на трговија на мало со електрична енергија;
19. **Решение УП бр. 08-39 од 11.06.2015 година** за концентрација со која  **Хајнекен Интернешенл Б.В. (Heineken International B.V.) Амстердам, Холандија ќе стекне контрола над Пивоварна Лашко Д.Д. (Pivovarna Lasko d.d.) Лашко, Република Словенија.** Учесниците во концентрацијата се активни на пазарот на **производство и дистрибуција на пиво**;
20. **Решение УП бр. 08-40 од 11.06.2015 година** за концентрација со која  **Агрокор а.д. Загреб, Хрватска ќе стекне контрола над Адриатика.Нет д.о.о., Загреб, Хрватска**. Учесниците во концентрацијата се активни на пазарот на **дистибуција и малопродажба на храна и пијалаци и обезбедување на туристички услуги**;
21. **Решение УП бр. 08-41 од 11.06.2015 година** за концентрација со која  **ПОДРАВКА прехрамбена индустрија д.д. (PODRAVKA prehrambena industrija d.d.) Копривница, Република Хрватска ќе стекне контрола над ЖИТО, прехрамбена индустрија д.д. (ŽITO Prehrambena industrija d.d.) Љубљана, Република Словенија.** Учесниците во концентрацијата се активни на **пазарот на зачини, пазар на чај и пазар на тестенини;**
22. **Решение УП бр. 08-43 од 24.06.2015 година** за концентрација со која **Линдаб АБ, друштво со ограничена одговорност Båstad, Шведска ќе стекне единствена контрола над ХИДРИА ИМП КЛИМА производња клима системов д.о.о. друштво со ограничена одговорност, Годовиќ, Република Словенија**. Учесниците во концентрацијата се активни на пазарот на **производство и продажба на технологија за климатизација**;
23. **Решение УП бр. 08-50 од 19.08.2015 година** за концентрација со која **Телеком Австрија АГ (TELEKOM AUSTRIA AG), Австрија ќе стекне непосредна единствена контрола над АМИСКО НВ (AMISCO NV), Белгија.** Учесниците во концентрацијата се активни на пазарот на телекомуникации;
24. **Решение УП бр. 08-51 од 19.08.2015 година** за концентрација со која Цинвен Капитал Менaџмент (V) Генерал Партнер Лимитед (Cinven Capital Management (V) General Partner Limited), Guernsey GY1 3PP, преку Ефиос Аквизишн ГМБХ, новоосновано друштво, контролирано од фондови управувани од Цинвен (V) ГП, има намера да се стекне со целосна контрола врз синлаб Холдинг ГМБХ (synlab Holding GmbH), Аугсбург, Германија**.** Учесниците во концентрацијата се активни на пазарот на **лабараториски дијагнози и медицински материјали;**
25. **Решение УП бр. 08-52 од 19.08.2015 година** за концентрација со која **Селтик БидКо С.а.р.л. (Celtic BidCo S.à r.l.), Luxembourg ќе стекне целосна контрола над Алвоген Лукс Холдингс С.а.р.л. (Alvogen Lux Holdings S.à.r.l) Luxembourg**. Учесниците во концентрацијата се активни на **пазарот на лекови**;
26. **Решение УП бр. 08-53 од 03.09.2015 година** за концентрација **со која Друштво за трговија ЛИНКС ЕВРОПА ДООЕЛ Скопје, ќе стекне целосна контрола над Рудник САСА ДОО Македонска Каменица**. Учесниците во концентрацијата се активни на п**азарот за вадење и продажба на суровина на цинков и оловен концентрат;**
27. **Решение УП бр. 08-54 од 09.09.2015 година за концентрација со која МОБИЛТЕЛ ЕАД, Софија, Република Бугарија ќе стекне контрола над БУЛТЕЛ КЕЈБЛ БУГАРИЈА ЕАД Софија, Република Бугарија. У**чесниците во концентрацијата се активни на пазарот за **дејности на безжични телекомуникации;**
28. **Решение УП бр. 08-56 од 09.09.2015 година за концентрација со која Телемах АД Подгорица Црна Гора ќе стекне контрола над М-Кабл ДОО Подгорица Црна Гора. Учесниците во концентрацијата се активни на пазарот за телекомуникации;**
29. **Решение УП бр. 08-59 од 05.10.2015 година за концентрација со која** ЕКСОР С.п.А., Торино, Италија ќе стекне контрола над ПартнерРе Лтд., Бермуда. **Учесниците во концентрацијата се активни на пазарот за реосигурување;**
30. **Решение УП бр. 08-60 од 05.10.2015 година за концентрација со која Претпријатието за надворешна и внатрешна трговија и услуги Нелт Цо. ДОО Добановци (Preduzece za spoljnu I unutrasnju trgovinu I usluge Nelt Co. d.o.o. Dobanovci) Белград, Република Србија ќе стекне контрола над Трговско друштво за интернет трговија ТАКО ЛАКО СХОП ДОО Добановци (Privredno drustvo за internet trgovinu TAKO LAKO SHOP d.o.o. Dobanovci) Белград, Република Србија. Учесниците во концентрацијата се активни на пазарот на трговија на мало со посредство на пошта или преку интернет;**
31. **Решение УП бр. 08-61 од 05.10.2015 година за концентрација со која ОРБИКО ДОО за трговија Загреб, Република Хрватска ќе стекне контрола над Дистрибев Д.О.О., Варшава, Република Полска. Учесниците во концентрацијата се активни на пазарот за дистрибуција на алкохолни пијалоци;**
32. **Решение УП бр. 08-62 од 05.10.2015 година за концентрација со која СИЈ-СЛОВЕНСКА ИНДУСТРИЈА ЈЕКЛА д.д. Љубљана Словенија ќе стекне контрола над Перутина Птуј д.д. Птуј Словенија. Учесниците во концентрацијата се активни на пазарот на месо од живина и производи од месо од живина;**
33. **Решение УП бр. 08-64 од 16.11.2015 година за концентрација со која** ФЕНИКС ФАРМА ДООЕЛ Скопје ќе стекне контрола над ЕКСКЛУЗИВ ФАРМА ДООЕЛ, Приштина, Република Косово. **Учесниците во концентрацијата се активни на пазарот за** трговија на големо со фармацевтски производи;
34. **Решение УП бр. 08-65 од 16.11.2015 година за концентрација со која** Друштвото за трговија и услуги КОНЕ МАКЕДОНИЈА ДООЕЛ Скопје ќе стекне контрола над бизнисот за одржување на елеватори на СЕРВИС ДАКА ЛИФТ увоз-извоз ДОО Скопје. **Учесниците во концентрацијата се активни на пазарот за** одржување на елеватори;
35. **Решение УП бр. 08-66 од 25.11.2015 година за концентрација со која** Кнауф Аквапанел ГмбХ (Knauf Aquapanel GmbH), Дортмунд, Германија ќе стекне контрола врз Кнауф/УСГ Вервалтунгс ГмбХ, (Knauf/USG Verwaltungs GmbH) Изерлон, Германија, а со тоа и врз Кнауф/УСГ Системс ГмбХ и Ко КГ (Knauf USG Systems GmbH & Co KG), Изерлон, Германија. **Учесниците во концентрацијата се активни на пазарот за** производство и трговија со градежни материјали за изградба на ѕидови;
36. **Решение УП бр. 08-71 од 28.12.2015 година за концентрација со која** ХОНГ КОНГ ХАОСХЕНГ ИНВЕТСМЕНТ ЦО.ЛТД, Хонг Конг ќе стекне контрола над Друштво за производство, трговија и услуги АРЦ АУТОМОТИВ МАКЕДОНИЈА ДООЕЛ Илинден, Скопје. **Учесниците во концентрацијата се активни на пазарот за** воздушни перничиња за автомобили;
37. **Решение УП бр. 08-72 од 28.12.2015 година за концентрација со која** АрцелорМиттал Ацералиа Баскуе Холдинг С.Л. Визкаја Шпанија, Банко Билбао Визкаја Аргентина С.А Билбао Шпанија, Банко де Сабаделл С.А. Барселона Шпанија, Банко Сантандер С.А Сантандер, Шпанија, Банко Популар Еспањол С.А. Мадрид, Шпанија, Банкиа С.А. Валенсија, Шпанија, Каиксабанк С.А. Барселона, Шпанија, Банкинтер С.А. Мадрид, Шпанија, Каха Рурал де Наварра, С. Коп. Де Кредито, Памплона, Шпанија и Кутксабанк С.А. Билбао Шпанија имаат намера да стекнат заедничка контрола над Багоета С.Л., Алава, Шпанија, и дел од нејзините поврзани друштва кои ја сочинуваат Кондеса Групата. **Учесниците во концентрацијата се активни на** пазарите за производство на челични цевки за заварување од помал обем како што се стандардни цевки и прецизни цевки;
38. **Решение УП бр. 08-74 од 28.12.2015 година за концентрација со која** Трелеборг Холдинг АБ (Trelleborg Holding AB) Трелеборг, Шведска ќе стекне целосна контрола над ЧГС Холдинг а.с. (CGS Holding a.s.) Прага, Чешка Република. **Учесниците во концентрацијата се активни на пазарот за** индустриски гуми за товарни возила;
39. **Решение УП бр. 08-78 од 28.12.2015 година за концентрација со која** Мосбургер ГмбХ (Mosburger GmbH) Виена, Република Австрија ќе стекне самостојна контрола над Виокит Пакувања А.Т.И.Д. (Viokyt Packaging А.Е.V.Е) Рачи, Република Грција. **Учесниците во концентрацијата се активни на пазарот за** производство на разни брановидни решенија за пакување-амбалажи и

1. **Решение УП бр. 08-80 од 28.12.2015 година за концентрација со која** Делфи Хунгари Аутолкатреж Ѓарто Корлотолт Фелелосеѓи Таршашог (Delphi Hungary Autóalkatrész Gyártó Korlátolt Felelősségű Társaság), Сзомбатхели, Унгарија ќе стекне контрола врз одредени средства на Друштвото за производство, трговија и услуги ВИСТЕОН ЕЛЕКТРОНИКС МАКЕДОНИЈА ДООЕЛ Скопје. **Учесниците во концентрацијата се активни на пазарот за** производство на инструмент табли за моторни возила.

Комисијата во 2015 година донесе 1 решение со кое концентрацијата е условно одобрена, односно истата е условена со исполнување на обврските кои беа поднесени до Комисијата за заштита на конкуренцијата, а со цел да се постигне дека концентрацијата е во согласност со одредбите од ЗЗК.

1. **Решение УП бр. 08-1 од 08.07.2015 година** со кое се утврдува дека концентрацијатасо која мобилком Мацедониен Бетеилигунгсфервалтунг ГмбХ (mobilkom Mazedonien Beteiligungsverwaltung GmbH) Виена, Австрија (Lassallestrasse 9, 1020 Vienna, Austria) ќе стекне контрола над ОНЕ телекомуникациски услуги ДООЕЛ Скопје, е во согласност со одредбите на ЗЗК под услов обврските поднесени од подносителите на известувањето да бидат исполнети во целост, на начин и во роковите утврдени во Обврските.

Комисијата во 2015 година на барање на Адвент Каи Луксембург Холдинг С.а.р.л, Луксембург донесе решение ****Уп.бр.08-28 од 02.04.2015 година** со кое го** огласи за ништовно решението на Комисијата за заштита на конкуренцијата Уп.бр.08-133 од 04.07.2013 година, (решение со кое Комисијата утврди дека концентрацијата помеѓу Адвент Каи Луксембург Холдинг С.а.р.л, Луксембург, од една страна и Зорка Керамика д.о.о. Шабац, Србија и Им-мо Керамика д.о.о. Белград, Србија од друга страна е во согласност со одредбите од ЗЗК) бидејќи истото не може да се изврши.

## Соработка на Комисијата со регулаторни тела и други државни органи

Согласно ЗЗК, Комисијата при извршување на своите надлежности соработува со други државни органи и тела за прашањата кои се во врска со заштитата на конкуренцијата. Комисијата и регулаторните тела се должни да разменуваат податоци и информации што им се потребни за вршење на своите надлежности, чиј обем на размена на информации е ограничен на податоци и информации што се соодветни и пропорционални на целите за коишто се разменуваат.

Во 2015 година Комисијата ја продолжи успешната соработка со: Регулаторна Комисија за енергетика, Агенција за електронски комуникации, Биро за јавни набавки, Агенцијата за регулирање на железничкиот сектор и Агенцијата за аудио и аудиовизуелни медиумски услуги. Оваа соработка се остваруваше преку редовни контакти во рамките на одборите за соработка предвидени со меморандумите за соработка, како и преку тесна соработка по тековни предмети во надлежност на Комисијата, односно во надлежност на регулаторните тела, а кои се однесуваат на прашања значајни за развој на конкуренцијата во соодветните регулирани сектори.

На 13.05.2015 година Комисијата и Министерството за внатрешни работи склучија меморандум за соработка во областа на заштита на конкуренцијата.

## Дадени мислења од страна на Комисијата

Комисијата, согласно ЗЗК, дава мислења по предлог закони и други акти со кое се уредуваат прашања што се однесуваат на економската активност, а кои можат да имаат влијание на конкуренцијата на пазарот. Во насока на реализација на ова овластување, а воедно и јакнење на меѓуресорската соработка со надлежните органи и институции во Република Македонија, Комисијата даде мислење по:

* Предлог на Законот за енергетика;
* Нацрт документ за анализа на релевантен пазар 2 – јавно достапни телефонски услуги на фиксна локација за резидентни и деловни корисници;
* Нацрт документ за анализа на пазар 3 – Минимален пакет на изнајмени линии;
* Правила за снабдување со електрична енергија и
* Павилата за утврдување и надомест на штета на дистрибуираните производители на електрична енергија настаната поради намалена испорака или прекин во испораката настанати по вина на ОДС и Програмата за усогласување на активностите на ЕВН Македонија АД, Скопје за обезбедување на објективност и транспарентност и спречување на дискриминаторно однесување при вршење на дејноста дистрибуција на електрична енергија.

**3.ТРАНСПАРЕНТНОСТ**

Заради обезбедување на транспарентност во своето работење, Комисијата сите свои правосилни решенија ги објавува во Службен весник на Република Македонија и на веб страната на Комисијата. Веб страната на Комисијата редовно се ажурира.

Комисијата превзема и активности со кои ја подигнува свеста за потребата од заштита на конкуренцијата преку учество на национални конференции и тркалезни маси, преку информирање на медиумите за својата работа итн.

# Б. ДРЖАВНА ПОМОШ

# 4. Правна рамка

Правната рамка во контролата на државната помош ја сочинува Законот за контрола на државната помош и подзаконските акти потребни за негова примена.

* 1. **Закон за контрола на државната помош**

На 28 октомври 2010 година Собранието на Република Македонија донесе нов Закон за контрола на државната помош („Службен весник на Република Македонија“ бр. 145/10). Законот влезе во сила на 13.11.2010 година.

Со донесувањето на Законот за контрола на државната помош се изврши понатамошно хармонизирање на македонското законодавство во оваа област со законодавството на ЕУ и тоа: членовите 107-109 од Договорот за функционирање на ЕУ и ЕУ регулативите 32001R0069 и 31999R0659. Воедно се унапреди законитоста и ефикасноста во постапувањето на Комисијата преку усогласување на одредбите од Законот за контрола на државната помош со Законот за општа управна постапка и со Законот за заштита на конкуренцијата. Со тоа се овозможува поедноставна управна постапка пред Комисијата во предметите кои се однесуваат на државна помош, која постапка истовремено ќе биде појасна и транспарентна за сите заинтересирани страни.

**4.2 Подзаконски акти кои прозлегуваат од Законот за контрола на државната помош**

Покрај донесената Уредба за условите и постапката за доделување на помош од мало значење (de minimis) („Службен весник на Република Македонија“ бр. 141/11) и Уредбата за начинот и постапката за поднесување на известување за доделување на државна помош, како и постапката за вршење надзор на постојната државна помош („Службен весник на Република Македонија“ бр. 142/11), во 2013 година се донесе Уредбата за условите и постапката за доделување на регионална помош („Службен весник на Република Македонија“ бр. 109/13) како и Уредбата за условите и постапката за доделување на хоризонтална помош (на седница на Владата одржана на 30.12.2013 година и истата е објавена во „Службен весник на Република Македонија“ бр. 03/14).

Со донесувањето на Уредбата за условите и постапката за доделување на регионална помош детално се уредуваат условите и постапката за доделување на регионална помош. Воедно, се уредуваат прашањата од особено значење за ефикасно вршење на оцена над планираното доделување на регионална помош, како и условите и постапката за доделување на истата во Република Македонија од страна на Комисијата. Истата е усогласена со европското законодавство во областа на доделување на регионална помош. Со оваа уредба се прецизираат условите и постапката за доделување на регионална помош, што е од значење за правилна и навремена оцена на дозволеноста или недозволеноста за доделувањето на истата, а со што ќе се овозможи ефикасно спроведување на надлежноста на Комисијата при надзорот и контролата на доделувањето на регионалната државна помош. Донесувањето на Уредбата е со цел усогласување на условите и постапката за доделување на регионална помош со барањата на ЕУ *acquis*.

Комисијата продолжи со понатамошно усогласување со европското законодавство со донесувањето на Уредбата за условите и постапката за доделување на хоризонтална помош. Со оваа уредба детално се уредуваат прашањата од особено значење за ефикасно вршење на оцена над планираното доделување на хоризонтална помош, како и условите и постапката за доделување на истата во Република Македонија од страна на Комисијата. Воедно, со оваа Уредба се пропишуваат условите и постапката за доделување на државна помош во областите за истражување и развој и иновации, заштита на животната средина, вработување, обука, вршење на услуги од општ економски интерес и мали и средни претпријатија во кој било облик, вклучувајќи го и обликот на ризичен капитал, што е од значење за правилна и навремена оценка на дозволеноста или недозволеноста на доделувањето на помошта во овие области. На овој начин се постигнува поголем степен на усогласеност на македонското законодавство со ЕУ *acquis* од областа на државната помош. Донесувањето на Уредбата е со цел усогласување на условите и постапката за доделување на хоризонтална помош со барањата на ЕУ *acquis*.

Донесувањето на Уредбата за условите и постапката за доделување на регионална помош како и на Уредбата за условите и постапката за доделување на хоризонтална помош е со цел усогласување на условите и постапката за доделување на регионалната и хоризонталната помош со барањата на ЕУ *acquis.*

Со донесување на овие уредби престанаа да важат Уредбата за условите и постапката за доделување на хоризонтална помош („Службен весник на Република Македонија“ бр. 157/07) и Уредбата за утврдување на условите и постапката за доделување на регионална помош („Службен весник на Република Македонија“ бр.81/03 и 118/09).

Комисијата ќе продолжи со понатамошно усогласување на законодавството за државна помош со европското законодавство за државна помош.

**5.** **Методолошки принципи**

## 5.1. Закон за контрола на државната помош

Методолошката основа на државната помош воспоставена со Законот за државната помош („Службен весник на Република Македонија“ бр. 24/03, 70/06 и 55/07) и подзаконските акти се надградува и со Законот за контрола на државната помош („Службен весник на Република Македонија“ бр. 145/10).

При анализата и оцената на доставените податоци за можните случаи на државна помош, Комисијата и понатаму тргнува од основните критериуми кои ја дефинираат државната помош и тоа дали:

* се работи за мерки кои вклучуваат трансфер на државни средства (вклучувајќи национални и локални),
* дадената помош претставува економска предност за примателот на помошта,
* дадената помош е селективна и
* помошта има влијание врз конкуренцијата и трговијата.

Според член 6 од Законот за контрола на државната помош („Службен весник на Република Македонија“ бр. 145/10), давател на државна помош е Владата на Република Македонија, органите на државната управа, единиците на локалната самоуправа како и секој друг орган или правно лице кои доделуваат или планираат да доделат државна помош.

При дефинирањето на финансиските инструменти се имаа во предвид следните групи:

* Инструменти во група А, кои се делат на две подгрупи, при што во подгрупата А1 влегуваат неповратните средства во облик на дотации, субвенции на камати, отпишување на долгови на деловни претпријатија од кредити, наплата од присилно порамнување, а во подгрупата А2 влегуваат олеснување и ослободување од плаќање на даноци и придонеси за социјално осигурување;
* Инструменти во група B, во која влегуваат финансиски трансфери на државата во облик на капитални вложувања. Во оваа група покрај класичните капитални вложувања се вбројуваат и конверзијата на побарувања на капитално учество и поволно продавање на државен имот;
* Инструменти во група C, во која влегуваат сите трансфери во кои елементот на државна помош претставува користа од камата. Овие трансфери се или поволни позајмици (група C1) или одложено плаќање на даноци со пониска камата (група C2),
* Инструменти во група D во која влегуваат гаранциите како обезбедување на комерцијален и некомерцијален ризик.

1. Активности на Комисијата

Комисијата и во 2015 година продолжи со спроведување на одредбите од Законот за контрола на државната помош, особено со обврската која произлегува од член 13 од Законот во кој се предвидува сите даватели на државната помош (Владата на Република Македонија, органите на државната управа, единиците на локалната самоуправа и секој друг орган или правно лице кои доделуваат или планираат да доделат државна помош) до Комисијата да доставуваат известување за секој план за доделување на нова или измена на постојната државна помош, како и за забраната планираната државна помош да биде доделена на корисник во периодот додека Комисијата не ја одобри со свое решение, односно додека не измине рокот во кој Комисијата треба да донесе решение за оцена на помошта. Воедно, Комисијата им укажуваше на сите даватели на државната помош за обврската која произлегува од член 24 од Законот за контрола на државната помош според која секој давател на државна помош е должен најдоцна до 1 март во тековната година да достави до Комисијата годишен извештај за доделената дозволена државна помош во претходната година и на обврската од истиот член за секој давател и корисник на државна помош да води прецизна евиденција за доделената, односно примена државна помош, како и за доделената, односно примена помош од мало значење (de minimis).

6.1 Донесени одлуки/решенија за доделена државна помош во 2015 година

Во текот на 2015 година, бројот на донесени решенија од страна на Комисијата изнесува 25при што кај 17 (седумнаесет) решенија се утврдува дека мерките содржани во известувањата доставени до Комисијата од страна на давателите на државна помош претставуваат државна помош во смисла на Законот за контрола на државната помош („Службен весник на Република Македонија“ бр. 145/10), додека кај другите (8) осум решенија Комисијата утврди дека мерките содржани во известувањето претставуваат помош од мало значење (de minimis помош) односно доделена помош која не надминува по корисник 200.000 евра за период од три години.

**2015 година**

|  |  |  |  |  |  |
| --- | --- | --- | --- | --- | --- |
|  | **Број на Решение** | **Давател** | **Намена** | **Износ во Денари** | **Износ во Евра** |
| **1** | **Решение**  **бр. 10-2 од 23.01.2015 (de minimis)/ хоризонтална помош** | **Министерство за економија** | **Предлог – Програмата за конкурентност, иновации и претприемништво за 2015 година, област А. Поддршка и развој на мали и средни претпријатија;** | **2.800.000,00 /300.000,00** | **45.528,00 / 4.878,00** |
| **2** | **Решение бр. 10-3 од 23.01.2015 (de minimis)** | **Министерство за економија** | **Програма за развој на туризмот за 2015 година** | **3.500.000,00** | **56.910,00** |
| **3** | **Решение бр. бр. 10-10 од 23.01.2015 (de minimis)** | **Министерство за економија** | **Предлог – Програмата за конкурентност, иновации и претприемништво за 2015 година, област Б. Имплементација на индустриска политика** | **1.560.000,00** | **25.366,00** |
| **4** | **Решение бр. бр. 10-11 од 23.01.2015 (de minimis)** | **Министерство за економија** | **Предлог – Програма за конкурентност, иновации и претприемништво за 2015 година, област В, Поддршка и развој на кластерското здружување** | **1.620.000,00** | **26.341,00** |
| **5** | **Решение бр. 10-12 од 03.02.2015** | **Влада на РМ, Дирекција за Технолошки индустриски развојни зони** | **Доделување на планирана државна помош за регионален развој на ДПТУ Џонсон Мети ДООЕЛ Скопје** | **/** | **/** |
| **6** | **Решение бр. 10-13 од 03.02.2015** | **Дирекција за технолошки индустриски развојни зони** | **Доделување на планирана државна помош за регионален развој на Ки Сејфти Систем Македонија ДООЕЛ Скопје** | **/** | **/** |
| **7** | **Решение бр. 10-21 од 09.04.2015 (de minimis) / хоризонтална помош** | **Министерство за труд и социјална политика** | **Оперативен план за услуги на пазарот на труд и активните програми и мерки за вработување за 2015 година** | **420.454.600,00 / 200.000.000,00** | **6.836.660,00 / 3.252.032,00** |
| **8** | **Решение бр. 10-22 од 09.04.2015** | **Јавното претпријатие за стопанисување со индустриската зона ,,Жабени,,-Битола** | **Доделување на регионална помош во индустриската зона Жабени** | **/** | **/** |
| **9** | **Решение бр. 10-30 од 21.04.2015** | **Влада на РМ, Дирекција за технолошки индустриски развојни зони** | **Доделување на планирана државна помош за регионален развој на Техникал Текстајлс ДООЕЛ Штип** | **/** | **/** |
| **10** | **Решение бр. 10-31 од 21.04.2015** | **Влада на РМ, Дирекција за технолошки индустриски развојни зони** | **Доделување на планирана државна помош за регионален развој на Гентерм Македонија ДООЕЛ** | **/** | **/** |
| **11** | **Решение бр. 10-32 од 21.04.2015** | **Влада на Република Македонија, Дирекција за технолошки индустриски развојни зони** | **Доделување на планирана државна помош за регионален развој на ДПТУ Макдиа ДООЕЛ Скопје** | **/** | **/** |
| **12** | **Решение бр. 10-35 од 27.05.2015** | **Агенција за промоција и поддршка на туризмот** | **Програма за промоција и поддршка на туризмот** | **141.000.000,00** | **2.292.682,00** |
| **13** | **Решение бр. 10-26 од 08.07.2015** | **Фонд за иновации и технолошки развој** | **Закон за иновациска дејност, Правилник за инструментот за поддршка – техничка помош преку деловно-технички акцеларатори** | **/** | **/** |
| **14** | **Решение бр. 10-48 од 15.07.2015** | **Влада на РМ, Кабинет на министерот без ресор за привлекување на странски инвестици Бил Павлевски** | **Доделување на планирана државна помош на Кранфилд Фаундри ДООЕЛ Скопје, во Пробиштип, вон опфат на ТИРЗ** | **/** | **/** |
| **15** | **Решение бр. 10-49 од 15.07.2015** | **Влада на РМ, Кабинет на министерот без ресор за привлекување странски инвестици Веле Самак** | **Доделување на планирана државна помош за регионален развој на Леар Цорпоратион Македонија ДООЕЛ Гостивар во ТИРЗ Тетово** | **/** | **/** |
| **16** | **Решение бр. 10-55 од 09.09.2015** | **Влада на РМ, Агенција за странски инвестици и промоција на извозот на РМ** | **Доделување на планирана државна помош за регионален развој на ДПТУ Џонсон Мети ДООЕЛ Скопје-ТИРЗ Скопје 1** | **/** | **/** |
| **17** | **Решение бр. 10-57 од 09.09.2015** | **Влада на РМ, Дирекција за технолошки индустриски развојни зони** | **Доделување на планирана државна помош за регионален развој на ОДВ-Електроникс ДООЕЛ Охрид-ТИРЗ, Струга** | **/** | **/** |
| **18** | **Решение бр. 10-44 од 08.10.2015** | **Влада на РМ, Агенција за странски инвестици и промоција на извозот на РМ** | **Вистеон Електроникс Македонија ДООЕЛ Скопје** | **/** | **/** |
| **19** | **Решение бр. 10-73 од 17.12.2015** | **Влада на РМ, Дирекција за технолошки индустриски развојни зони** | **Доделување на планирана државна помош за регионален развој на Јуроп Шок Абсорберс ДООЕЛСкопје** | **/** | **/** |
| **20** | **Решение бр. 10-77 од 28.12.2015**  **хоризонтална помош** | **Министерство за животна средина и просторно планирање** | **Програма за инвестирање во животната средина за 2015 година** | **400.000,00** | **6.504,00** |
| **21** | **Решение бр. 10-75/А од 28.12.2015 (de minimis) / хоризонтална помош** | **Министерство за економија** | **Поддршка и развој на мали и средни претпријатија од Предлог-Програмата за конкурентност, иновации и претприемништво за 2016 година** | **5.710.000,00 / 800.000,00** | **92.845,00 / 13.008,00** |
| **22** | **Решение бр. 10-75/Б од 28.12.2015 (de minimis)** | **Министерство за економија** | **Имплементација на индустриската политика од Предлог-Програмата за конкурентност, иновации и претприемништво за 2016 година** | **300.000,00** | **4.878,00** |
| **23** | **Решение бр. 10-75/В од 28.12.2015 (de minimis)** | **Министерство за економија** | **Поддршка и развој на кластерското здружување од Предлог-Програмата за конкурентност, иновации и претприемништво за 2016 година** | **1.600.000,00** | **26.016,00** |
| **24** | **Решение бр. 10-81 од 31.12.2015** | **Влада на РМ, Кабинет на министерот без ресор за привлекување странски инвестици Џери Наумов** | **Доделување на планирана државна помош на компанијата М Скуаре Балкан Лимитед ДООЕЛ Скопје** | **/** | **/** |
| **25** | **Решение бр. 10-58 од 09.09.2015** | **Влада на РМ, Кабинет на министерот без ресор за привлекување странски инвестици Џери Наумов** | **Доделување на планирана државна помош за регионален развој за Кондево МК Скопје** | **/** | **/** |
|  | **Вкупно** |  |  | **780.044.600,00** | **12.683.652,00** |

Податоците за 2015 година, дадени во табелата, ја покажуваат вкупната сума на доделена државна помош за 2015 година и тоа во различни категории, искажани во денари и во евра[[3]](#footnote-4).

Категориите за кои е доделена државна помош во 2015 година се: поддршка на мали и средни претпријатија; поддршка и развој на кластерското здружување; имплементација на индустриска политика; туризам (туристички манифестации и форуми; национални ресторани–меани); вработување; финансиска поддршка на правни субјекти; подготовка за вработување преку обуки; промоција и поддршка на туризмот за субвенционирање на странскиот организиран туристички промет, поддршка -техничка помош преку деловно-технолошки акцелератори со кој се планира формирањето на деловно-технолошки акцелератори и заштита на животната средина.

Исто така, во текот на 2015 државата преку Фондот за иновации и технолошки развој како давател на државна помош, додели de minimis помош во форма на ко-финансирани грантови и условени заеми преку четири финансиски инструменти кои се додолеуваат врз основа на Законот за иновациска дејност, и тоа како кофинансирани грантови за старт - ап, спин - оф трговски друштва и иновации; кофинансирани грантови и условени заеми за комерцијализација на иновации и кофинансирани грантови за трансфер на технологии.

Во 2015 година Комисијата донесе решенија по поднесено Известување за планирана државна помош за регионален развој од страна на давателите на државна помош. Ваквите решенија прикажани во горенаведената табела се донесени решенија од страна на Комисијата за заштита на конкуренцијата за планирано доделување регионална државна помош, која како таква е во согласност со целите на регионална политика на Република Македонија и со која се поддржуваат продуктивни почетни инвестиции или отворање на работни места, поврзани со инвестициите. Од прикажаното може да се заклучи дека и во 2015 година продолжува инвестирањето на странските инвеститори во Република Македонија, особено во технолошките индустриски развојни зони, се со цел подобрување, побрз раст и развој на економијата во РМ.

Од податоците за 2015 година може да се заклучи дека учеството на државната помош во 2015 година во однос на БДП (проценет не е финален бидејќи финалниот БДП за 2015 би бил готов при крајот на 2016 година) е 0,14 %. Вкупниот износ на државна помош доделена во оваа година изнесува **780.044.600,00** денари. Овој износ е нотифициран од страна на давателите на државна помош а одобрен преку мерките кои Комисијата ги одобрува како доделена дозволена државна помош, а кои целосно ќе се изреализираат во наредните години.

Исто така, од податоците за 2015 година може да се заклучи дека со повеќето даватели на државната помош е воспоставен континуитет на соработка во исполнување на обврските кои произлегуваат од имплементирањето на законодавството за државна помош, а со тоа е овозможено и непрекинато оценување, контрола и надзор од страна на Комисијата на таквата доделена државна помош во тие области.

## Државна помош по инструменти

Во однос на инструментите со кои е доделена државната помош за која се доставени известувања – нотификации и која е одобрена со решене од Комисијата во периодот 2015 година може да се заклучи дека државната помош доделена во 2015 година се доделувала преку инструментите од групата А.

* 1. Мислења од страна на Комисијата

Во 2015 година бројот на дадени мислења од страна на Комисијата е 27. Зголемениот број на мислења кои Комисијата ги има донесено во текот на 2015 година е како резултат на потребата на давателите на државната помош да добиваат мислење од Комисијата уште во фазата на подготовка на правните акти кои можат во себе да содржат елементи на државна помош, како и за потребата од оценување на предлог договорите за доделување регионална државна помош на потенцијалните корисници.

# Коментари и заклучоци

Забележлив е трендот на континуирано барање на мислења и на доставени известувања – нотификации кои доаѓаат од страна на министерствата, што е резултат на значителното подигнување на свеста за важноста на оваа област, како значаен дел од областа на заштитата на конкуренцијата и воведените измени во законодавството. Воедно, Комисијата е во секојдневна неформална комуникација со сите даватели на државна помош кои имаат потреба од било каква информација во врска со планираните мерки за доделување на државна помош од страна на давателите. Исто така, не помало е и значењето на правилното спроведување на законодавството за државна помош за европските интеграции.

Податоците за доделената државна помош во Република Македонија во 2015 година говорат дека државна помош во голема мера се доделувала за поддршка на проекти кои имаат директно влијание врз развојот на економијата во државата, а особено преку реализирање на проекти со кои се унапредува економскиот развој на подрачја во Република Македонија во кои животниот стандард е исклучително низок или каде што постои голема невработеност. Имено, станува збор за доделена државна помош за регионален развој со која се поддржуваат странските инвестиции во државата преку субвенционирање на компании кои вложуваат во Република Македонија.

Од друга страна, преку развојните програми државата учествувала преку механизмот на државна помош во поддршката и развојот на туризмот, каде како давател се сретнува Министерството за економија и Агенција за промоција и поддршка на туризмот. Исто така Министерството за економија преку Предлог – Програмата за конкурентност, иновации и претприемништво за 2016 година се појавува како давател на државната помош за поддршка на мали и средни претпријатија, имплементација на индустриска политика, како и за поддршка и развој на кластерското здружување. Државата исто така преку доделување на државна помош помагаше и во дел од мерките од Оперативниот план за активните програми и мерки за вработување за 2015 година, каде што како давател се јавува Министерството за труд и социјална политика. Во овој контекст, државата преку доделување на државна помош од страна на Министерството за животна средина и просторно планирање, помогна за заштита на животната средина преку реализација на конкретни мерки, составен дел на Програмата за заштита на животната средина за 2016 година. Исто, преку Правилникот за инструментот за поддршка - техничка помош преку деловно-технолошки акцелератори со цел формирање на деловно-технолошки акцелератори каде како давател се јавува Фондот за иновации и технолошки развој државата преку доделување на државната помош помагаше и во доменот на акцелерација на претприемништвото преку поддршка на физички лица кои сакаат да основаат трговско друштво, како и веќе основани компании во нивната почетна фаза (кои постојат максимум шест години) преку обезбедување едукативна, логистичка и финансиска помош.

Исто така, треба да се нагласи и континуираната комуникација и соработка со давателите на државна помош кои имаа намера да доделуваат регионална помош во технолошко-индустриските развојни зони. Имено, сите предлог договори за доделување на државна помош кои се склучуваат помеѓу потенцијалниот корисник на државната помош и давателот на државната помош претходно добиваат согласност од Комисијата, по однос на текстот од истиот, а во доменот на надлежност од страна на Комисијата.

Мора да се нагласи дека кај мал број на даватели на државна помош се уште недостасува извршувањето на обврските за навремено доставување на годишен извештај за доделената државна помош во претходната година, со што со тоа се поткопуваат воведените законски механизми за надзор. Комисијата, како орган кој го презеде надзорот и контролата на државната помош, презема активности за надминување на овие проблеми и се очекува во иднина соработката со сите даватели на државна помош да биде на потребно ниво. Комисијата ја поздравува појавата на зачестено повикување на претставници од Комисијата при подготовка на правни акти, но и на стратешки документи.

Сепак, давателите на државна помош покажаа подготвеност, преку консултации со Комисијата на секојдневна основа, навремено и точно да ги доставуваат известувањата до Комисијата.

# В.  ИНТЕГРАЦИЈА ВО ЕУ И МЕЃУНАРОДНА СОРАБОТКА

Во продолжение се опишани активностите на Комисијата од областа на меѓународната соработка во 2015 година, врзани за процесот на приближување кон Европската Унија, проекти за техничка помош од Европската Унија на кои Комисијата е корисник, како и билатерална и мултилатерална соработка и учество на вработените во Комисијата на меѓународни семинари и конференции.

# 8.Интеграција во ЕУ

## 8.1 Извештај на Европската комисија за напредокот на Република Македонија за 2015 година во областа на антитруст и државната помош

*Правилата на ЕУ ја штитат слободната конкуренција. Тие вклучуваат правила за антитруст против рестриктивни договори помеѓу претпријатијата и злоупотреба на доминантна позиција. Правилата на ЕУ, исто така, ги спречуваат властите да доделуваат државна помош која ја нарушува конкуренцијата.*

|  |
| --- |
| *Земјата е* ***умерено подготвена*** *во областа на политиката на конкуренција. Постигнат е* ***одреден напредок*** *во оваа област. Сепак, буџетот и административниот капацитет на Комисијата за заштита на конкуренцијата (КЗК) остануваат недоволни. Во наредната година земјата треба особено:*  *да го зајакне спроведувачкото досие на КЗК.* |

*Во областа на* ***политиката на антитруст и спојувања,*** *во јуни 2015 година беа донесени нови упатства за вертикални ограничувања и за хоризонтални договори. КЗК и Бирото за јавни набавки донесоа заеднички насоки за откривање на местење на понуди. Целокупниот буџет на КЗК во 2014 година беше 275 000 евра, што не е доволно за целосно извршување на своите овластувања.*

*КЗК донесе 11 одлуки за* ***државна помош*** *во 2014 година. Државната помош претставуваше 0,08 % од БДП на земјата во 2014 година, што се смета за многу низок процент. Помошта според de minimis режим се движи од 13 000 евра до 93 000 евра, односно под границата од 200 000 евра, што покажува воздржана употреба на de minimis алатката за помош. Државната комисија за спречување на корупцијата издаде јавна опомена за судир на интереси на една регионална државна помош обезбедена од страна на Владата. Системите за пријавување за користење на државна помош не се користат од страна на сите даватели на државна помош, со што се попречува ефективно следење. И натаму се обезбедува државна помош за воздушниот сообраќај, без известување на КЗК. Регистарот на државна помош сè уште не е воспоставен и сè уште не е составена мапа на регионална помош во согласност со насоките на ЕУ за регионална државна помош.*

* 1. Меѓуресорска соработка на планот на европска интеграција

Комисијата е носител на НПАА Работната група 3.08 Политика на конкуренција и во тоа својство e одговорна за спроведување на потребните активности на законодавен и институционален план за поглавјето 08 Политика на конкуренција во насока на исполнување на условите за членство на Република Македонија во ЕУ. Комисијата редовно го информираше СЕП за постигнатиот напредок на планот на усогласување на националното законодавство со ЕУ *acquis* и јакнење на административните капацитети за спроведување на законодавството, како и за степенот на реализација на предвидените активности во поглавјето 08 на Националната програма за усвојување на правото на ЕУ за 2015-2017 година (НПАА 2015-2017). Како носител на поглавјето 08 Политика на конкуренција, Комисијата претседаваше со редовните месечни состаноци на меѓуресорската НПАА работна група 3.08 Политка на конкуренција, на кои се разгледуваше постигнатиот напредок, планираните активности и се разменуваа релевантни информации за поглавјето со членовите на оваа група (државни органи кои со своите активности имаат влијание  врз економските активности и степенот на развој на конкуренцијата и обемот на доделување на државна помош во Република Македонија). Комисијата до СЕП редовно ги доставуваше потребните извештаи за постигнатиот напредок во поглавјето 08 (месечни, тримесечни и полугодишни).

На 24 Март 2015 година во Брисел се одржа 11-тиот состанок на Поткомитетот за внатрешен пазар и конкуренција помеѓу Република Македонија и Европската унија. Овој поткомитет е дел од структурата воспоставена со Спогодбата за стабилизација и асоцијација меѓу Република Македонија и Европските заедници и нивните земји членки. На состанокот Комисијата го презентираше постигнатиот напредок во поглавјето 3.08 врз основа на претходно подготвен пишан материјал пред претставниците на Европската комисија и Делегацијата на ЕУ во Скопје, при што доби соодветни коментари и укажувања за унапредување на состојбата во земјата во поглед на ова поглавје.

Во 2015 година, Комисијата активно учествуваше во процесот на ревизија на НПАА при што го подготви поглавјето 3.08 на Националната програма за усвојување на правото на ЕУ 2015-2017 година.

Во Април 2015 година заврши проектот за „Спроведување на политиката за заштита на конкуренција и државна помош на ЕУ во Македонија“ чиј главен корисник беше Комисијата. Овој проект беше финансиран од Британската амбасада во Република Македонија, во рамките на кој се спроведоа повеќе обуки за вработените во Комисијата за примена на програмата за попустливост, спроведување истраги и прибирање докази на лице место и оценка и надзор на државната помош.

**9. Меѓународна соработка**

## 9.1 Билатерална и мултилатерална соработка

Во текот на 2015 година продолжена е и надградена соработката со телата надлежни за примена на конкурентското законодавство во земјите од регионот и државите членки на ЕУ, започната во претходните години, а исто така се иницирани и нови проекти во рамките на меѓународните организации.

* 1. **Билатерална соработка**

Во текот на 2015 година билатералната соработката со телата за заштита на конкуренцијата на земјите од регионот интензивно се остваруваше и понатаму претставува важен елемент на меѓународната соработката на Комисијата, базирано на размена на различни искуства по прашања на пристапувањето на тие земји во ЕУ, но и на процесите и прилагодувањата на пазарната економија во поширока смисла.

* 1. **Мултилатерална соработка**

Во Февруари 2005 година е формиран ОЕЦД - Регионален центар за конкуренција (РЦК) во Будимпешта, Република Унгарија во рамките на кој се организираат семинари и обуки за вработените од надлежните органи за конкуренција во земјите на Југоисточна Европа. Вработени од Комисијата во 2015 година учествуваа на 4 семинари/работилници организирани од ОЕЦД – РЦК на одделни теми од областа на заштитата на конкуренцијата – ограничувачки договори, злоупотреба на доминантна позиција и концентрации и на еден годишен состанок на претседателите.

Република Македонија е членка на ИЦН (Меѓународната мрежа за конкуренција) и во текот на 2015 година Комисијата зеде активно учество во работата на ИЦН и учествуваше на годишната конференција. ИЦН помага за доближување на позициите на развиените и земјите во развој за прашања кои ја засегаат важноста за ефективно регулирање на конкурентските односи за успешен развој на националните економии, привлекување на инвестиции во земјите и целосно исполнување на барањата на потрошувачите, а со посебен осврт на потребата од продолжување на подигање на конкурентската култура и сите активности кои го промовираат конкурентското право и политика преку неприсилни механизми и соодветна едукација и специјализација на судството во оваа област.

# Г. АДМИНИСТРАТИВЕН КАПАЦИТЕТ НА КОМИСИЈАТА

Стручната служба на Комисијата врши стручни, нормативно-правни, управни, управно-надзорни, материјално-финансиски, сметководствени, информатички и други работи и други административно - технички работи.

На 31.12.2015 година, бројот на вработени во Комисијата изнесува 29, вклучувајќи ги и Претседателот и двајца членови, кои се професионално ангажирани во работата на Комисијата. Вработените во стручната служба имаат статус на административни службеници и помошно технички персонал. Од вкупно 26 извршители во стручната служба, 19 се со високо образование, еден со вишо образование, 5 со средна стручна спрема и 1 со основно образование.

Вкупниот број на припадници на заедниците во Република Македонија, вработени во Комисијата, изнесува 12 лица односно 41,38%.

Од вкупниот број на вработени, 7 вработени работат на спроведување на Законот за заштита на конкуренцијата, сите со високо образование  додека 5 вработени работат на спроведување на Законот за контрола на државната помош сите со високо образование.

# 

# Д. ЗАКЛУЧОК

Комисијата во рамките на своите овластувања во 2015 година и покрај недоволниот број на извршители во стручната служба и недоволните финансиски средства, успешно ги заврши работите на усогласување и прилагодување на законодавството од областа на конкуренцијата со правото на ЕУ.

Заштитата на конкуренцијата претставува правна проблематика која константно се менува и дополнува и во ЕУ, па оттука следењето и прилагодувањето на македонското законодавство со ЕУ законодавството, претставува непрекинат процес и задача на оваа Комисија, се до стекнувањето на членство во ЕУ.

Втората, не помалку важна задача на Комисијата, е примената и спроведувањето на усвоените правила на начин со кој се овозможува воспоставување на пазарна економија во која важат истите правила за сите економски субјекти на македонскиот пазар, без разлика на нивната економска моќ.

Одговорноста за ефикасното спроведување на веќе усогласеното законодавство од областа на конкуренцијата не ја има само Комисијата, туку и Управниот Суд кој одлучува за законитоста на нејзините одлуки.

Комисијата мора и во иднина да ги извршува поставените задачи врзани за определувањето на Република Македонија да стане полноправна членка на ЕУ, бидејќи областа на заштита на конкуренцијата и спроведувањето на таа гранка на правото во практика, е примарна цел во Европската Унија. Во врска со тоа, потребно е континуирано институционално зајакнување на Комисијата, пред се, преку зголемување на бројот на вработени. Сите вработени во оваа Комисија мораат непрекинато да се усовршуваат, односно да стекнуваат нови знаења како би можеле уште денес, во конкретните постапки кои ги водат, да ги применуваат европските стандарди. Комисијата има потреба од континуирано зголемување на бројот на високо образуван кадар, пред се од областите на правни и економски науки, кој ќе има добро познавање на европското право и практика во областа на конкуренцијата и познавање на англискиот јазик, а заради успешно остварување на поставените цели и задачи во поефикасна заштита на конкуренцијата на пазарот.

Досега кажаното го потврдуваат и мислењата на Европската Комисија изразени во разни прилики со претставници на Република Македонија, дека во врска со прашањата од областа на конкуренцијата направен е значителен напредок, но тоа не значи дека не треба и понатаму да се вложуваат напори со цел усогласување со правото на ЕУ и исполнување на одредбите од Спогодбата за Стабилизација и Асоцијација.

Средствата за работа на Комисијата се обезбедуваат од Буџетот на РМ.

# 

# Ѓ. ФИНАНСОВ ИЗВЕШТАЈ

# За период 01- 01 до 31- 12 2015

# за Комисија за заштита на конкуренцјата

# на буџетска сметка 20056013563716

**Планиран Буџет на КЗК за 2015 година 20.869.000,00**

**1. Одобрен буџет по план од 01.01.2015 до 31.12.2015**  **17.784.337,00**

**2. Вкупно** **расходи од 01.01.2015 до 31.12.2015** **17.723.889,00**

Остварени приходи по одобрените планови од буџетот на Р.М. и трезорската канцеларија.

Според одобрениот план напоменуваме дека расходите се реализирани според потребите, а спрема контата одобрени по плановите од Буџетот на Р.М и трезорската канцеларија.

Комисијата за заштита на конкуренцијата, во текот на своето работење во 2015 година до 31.12.2015 година ги има направено следните трошоци, кои се платени од расположивите средства што ги имаше на буџетската сметка.

**1. ПРИХОДИ ОД БУЏЕТОТ НА Р. МАКЕДОНИЈА**

|  |  |  |
| --- | --- | --- |
|  | Приходи за плати | 14.124.352,00 |
|  | Приходи за патувања идневници | 600.000,00 |
|  | Комунални трошоци | 1.488.932,00 |
|  | Приходи за разни материјали | 100.000,00 |
|  | Тековно одржување | 40.000,00 |
|  | Договорни услуги | 598.000,00 |
|  | Репрезентации разни | 300.000,00 |
|  | Субвенции и трансфери | 45.000,00 |
|  | Исплата по извршни исправи | 488.053,00 |
| Вкупно | Приходи за 2015 | **17.784.337,00** |

**2.РАСХОДИ**

|  |  |  |
| --- | --- | --- |
| **401** | Основни плати и наемнини | **10.309.049,00** |
| **402** | Придонес за социјални oсигур. | **3.815.303,00** |
| **420** | Патни и дневни расходи | **574.706,00** |
| 421110 | Ком. услуги струја | 184.367,00 |
| 421120 | Ком. Усл. Водовод | 137.606,00 |
| 421130 | Губретарина | 52.448,00 |
| 421190 | Други комунални такси | 13.920,00 |
| 421210 | Парно греење | 366.457,00 |
| 421310 | Трошок птт | 18.437,00 |
| 421320 | Телефон | 358.261,00 |
| 421390 | Трошоци за комуникација | 2.895,00 |
| 421410 | Горива и масла | 52.000,00 |
| 421420 | Технички преглед | 7.869,00 |
| 421440 | Транспорт на лица | 293.651,00 |
| **421** |  | **1.487.911,00** |
| 423110 | Канцел материјал | 43.861,00 |
| 423120 | Средства за списанија | 26.200,00 |
| 423190 | Други административни материјали | 500,00 |
| 423710 | Средства за хигиена | 20.778,00 |
| 423810 | Ситен инвентар | 1.600,00 |
| 423990 | Други материјали | 1.400,00 |
| **423** |  | **94.339,00** |
| 424110 | Поправка и сервис на возила | 14.810,00 |
| 424210 | Тековно одржување на згради | 956,00 |
| 424420 | Поправка и одрзув на софтвер | 19.500,00 |
| 424430 | Поправка на опрема | 3.290,00 |
| 424440 | Поправка на машини | 300,00 |
| **424** |  | **38.856,00** |
| 425130 | Изнајмување друг тип на простор | 138.375,00 |
| 425220 | Банкарска провизија | 20.616,00 |
| 425910 | Преведувачки услуги | 17.795,00 |
| 425920 | Печатење | 3.504,00 |
| 425990 | Други договорни услуги | 415.527,00 |
| **425** |  | **595.817,00** |
| 426210 | Репрезентации | 44.553,00 |
| 426410 | Огласување во весници | 95.632,00 |
| 426990 | Други оперативни расходи | 134.856,00 |
| **426** |  | **275.041,00** |
| 464940 | Отпремнини | 44.814,00 |
| **464** |  | **44.814,00** |
| 465110 | Главен долг по извршни исправи | 104.957,00 |
| 465120 | Камата по извршни исправи | 136.059,00 |
| 465130 | Трошоци по извршни исправи | 247.037,00 |
| **465** |  | **488.053,00** |
|  | Вкупно расходи за 2015 година | **17.723.889.00** |

**Вкупно планиран буџет**.......................................... **20.869.000,00**

**Вкупно одобрен буџет по план**............................... **17.784.337,00**

**Вкупни расходи**....................................................... **17.723.889,00**

**Реализација на расходи од приходи по вкупно одобрен буџет по план искажано во проценти изнесува 99,66%.**

**НАПОМЕНА:** Во тековната 2015 година Комисијата до 31.12.2015 година ги нема подмирено обврските спрема следните добавувачи со вкупен долг во износ од **605.131,00 Ден.**

|  |  |
| --- | --- |
| Назив на добавувачот | Износ |
| Мак свис | 139.475,00 |
| Водовод и канализација -вода | 14.863,00 |
| Комунална хигиена-ѓубретарина | 3.904,00 |
| Триглав осигурување | 454,00 |
| И-12 Софт | 10.500,00 |
| ЕВН Македонија – струја | 52.708,00 |
| Македонски телеком | 99.785,00 |
| Градско такси Сонце | 31.326,00 |
| ИН – такси | 28.352,00 |
| Секјуриком мултисервис | 1.770,00 |
| Бруно Муличковски | 30.750,00 |
| Тони Стојчевиќ | 3.400,00 |
| Ана Виткова | 34.000,00 |
| Снежана Костадиновска | 34.000,00 |
| Еуроимпекс | 13.960,00 |
| Виртус Елиас | 3.575,00 |
| Балкан Енерџи | 101.079,00 |
| ТРД Роби ДООЕЛ –Телекабел | 850,00 |
| ЈП МРТ рдт | 380,00 |
| **Вкупен долг за 2016** | **605.131,00** |

1. Претседател на Комисијата за одлучување по прекршок (член 30 од Законот за заштита на конкуренцијата) [↑](#footnote-ref-2)
2. Член на Комисијата за заштита на конкуренцијата од Април 2015 година [↑](#footnote-ref-3)
3. Согласно Законот за Заштита на конкуренцијата и Законот за контрола на државната помош, податоците кои се деловна тајна не се објавуваат. [↑](#footnote-ref-4)